b'\n_START_ARTICLE_\nNa juri\xc5\xa1 (pesem)\n_START_SECTION_\nNastanek\n_START_PARAGRAPH_\nMelodijo pesmi je 10. novembra 1943 napisal Karol Pahor kot borec VIII. Levstikove brigade sredi ogor\xc4\x8denih bojev na Mokrcu. Iz bitke so se prebili v manj\xc5\xa1ih skupinah in se spet zbrali na \xc5\xa0krilju nad I\xc5\xa1ko, kjer je Pahor sre\xc4\x8dal Toneta Seli\xc5\xa1karja, ki ga je oskrbel z novimi besedili pesmi. Med njimi je bilo tudi besedilo, ki se je mo\xc4\x8dno skladalo s Pahorjevo melodijo. Po nekaj popravkih je Pahor izdelal dana\xc5\xa1njo verzijo pesmi, ki se je kmalu raz\xc5\xa1irila in postala uspe\xc5\xa1nica.\n_START_SECTION_\nBesedilo\n_START_PARAGRAPH_\nNa juri\xc5\xa1, na juri\xc5\xa1, na juri\xc5\xa1!_NEWLINE_ _NEWLINE_Krik borcev vihra skozi hoste,_NEWLINE_ _NEWLINE_sovragove vrste so goste._NEWLINE_ _NEWLINE_Udari, navali, usekaj, izpali!_NEWLINE_ _NEWLINE_Na juri\xc5\xa1, o-hej, partizan,_NEWLINE_ _NEWLINE_pred tabo svobode je dan!_NEWLINE_Na juri\xc5\xa1, na juri\xc5\xa1, na juri\xc5\xa1,_NEWLINE_ _NEWLINE_po\xc5\xbegimo vsa gnila drevesa,_NEWLINE_ _NEWLINE_zemljo spremenimo v nebesa,_NEWLINE_ _NEWLINE_vsem sonce naj sije,_NEWLINE_ _NEWLINE_le radost naj klije!_NEWLINE_ _NEWLINE_Na juri\xc5\xa1, o-hej, partizan,_NEWLINE_ _NEWLINE_pred tabo svobode je dan _NEWLINE_Na juri\xc5\xa1, na juri\xc5\xa1, na juri\xc5\xa1,_NEWLINE_ _NEWLINE_ma\xc5\xa1\xc4\x8dujmo po\xc5\xbegane domove,_NEWLINE_ _NEWLINE_ma\xc5\xa1\xc4\x8dujmo vse na\xc5\xa1e grobove!_NEWLINE_ _NEWLINE_Pre\xc5\xbeeni besne\xc4\x8de in re\xc5\xa1i trpe\xc4\x8de!_NEWLINE_ _NEWLINE_Na juri\xc5\xa1, o-hej, partizan,_NEWLINE_ _NEWLINE_pred tabo svobode je dan!_NEWLINE_ _NEWLINE_Na juri\xc5\xa1, na juri\xc5\xa1, na juri\xc5\xa1,_NEWLINE_ _NEWLINE_vsi bratje teptani za nami,_NEWLINE_ _NEWLINE_svobodo si vzamemo sami!_NEWLINE_ _NEWLINE_Skoz glad in trpljanje_NEWLINE_ _NEWLINE_v lep\xc5\xa1e \xc5\xbeivljenje!_NEWLINE_ _NEWLINE_Na juri\xc5\xa1, o-hej, partizan,_NEWLINE_ _NEWLINE_pred tabo svobode je dan!'